# Anexa la OMFP nr………………………

# MINISTERUL FINANŢELOR PUBLICE

**SCRISOARE DE AȘTEPTĂRI**

**prin care Ministerul Finanțelor Publice stabilește performanțele așteptate de la organele de administrare și conducere ale Fondului Național de Garantare a Creditelor pentru Întreprinderile Mici și Mijlocii S.A. – IFN, precum și politica actionarului, pentru o perioadă de 4 ani**

Statul român, prin Ministerul Finanțelor Publice (MFP), în calitatea sa de acționar unic și de autoritate publică tutelară, prin structura sa de guvernanță corporativă, a redactat prezenta scrisoare care stabilește așteptările acționarilor privind performanțele FNGCIMM S.A. și ale organelor de administrare și conducere ale acesteia, pentru o perioadă de 4 ani. Acestea trebuie să fie văzute în contextul în care statul prin MFP dorește o îmbunătăţire continuă a performanţei și guvernanţei întreprinderilor publice din portofoliul său, precum și crearea unei relații de cooperare bazate pe încredere reciprocă, cu respectarea principiilor transparenței, responsabilității, eficienței economice și profitabilității fondului.

Prezentul document a fost redactat în temeiul prevederilor O.U.G. nr.109/2011 privind guvernanța corporativă a întreprinderilor publice, modificată și aprobată prin Legea nr.111/2016 și ale Normelor metodologice de aplicare a O.U.G. nr.109/2011, cu modificările și completările ulterioare, aprobate prin H.G. nr.722/2016.

**1. PARTICIPAREA STATULUI ÎN ECONOMIE- ROLUL SCRISORII DE AȘTEPTĂRI.**

În calitate de autoritate publică tutelară, Ministerul Finanțelor Publice, publică prezenta **Scrisoare de așteptări**, document de lucru care stabilește *performanțele așteptate de la organele de administrare și conducere a* **Fondului Național de Garantare a Creditelor pentru Întreprinderile Mici și Mijlocii S.A. – IFN (F.N.G.C.I.M.M. S.A.-IFN)** *precum și politica* Ministerului Finanțelor Publice, *privind întreprinderile publice care au obligații specifice legate de asigurarea serviciului public, pentru o perioadă de cel puțin 4 ani.* Scrisoarea de așteptări a fost elaborată în temeiul prevederilor OUG nr.109/2011 privind guvernanța corporativă a întreprinderilor publice, modificată și aprobată prin Legea nr.111/2016 și ale Normelor metodologice de aplicare a OUG nr.109/2011, cu modificările și completările ulterioare, aprobate prin HG nr.722/2016.

Prezenta scrisoare de așteptări are rolul de a ghida candidații pentru:

1. cele **9 posturi de administrator;**
2. 1 post de **Director General;**
3. 1 post de **Director General Adjunct;**
4. 1 post de **Director Finaciar-Contabilitate;**

selectați și înscriși în lista scurtă de către expertul independent în recrutarea resurselor umane, în întocmirea Declarației de intenție (document de lucru prin care aceștia își prezintă viziunea sau programul privind dezvoltarea F.N.G.C.I.M.M. S.A.-IFN).

Totodată Scrisoarea de așteptări stabilește principalele cerințe care stau la baza criteriilor de selecție a candidaților pentru posturile de membru al consiliului de administrație și directori. Aceleași cerințe vor fi avute în vedere și în momentul întocmirii planului de administrare al societății.

Întreprinderile publice - regii autonome și societăți la care statul deține participații integrale sau majoritare sau participații care le asigură controlul - sunt un segment important al economiei naționale și prin activitatea și rezultatele lor financiare au influență asupra stabilității și dezvoltării economice a țării.

Guvernul României consideră că, printr-o politică rațională, prudentă și axată pe rezultate în administrarea participatiilor în economie, și mai ales printr-un cadru adecvat de guvernanță corporativă, statul își poate îmbunătăți considerabil rolul de acționar. Managementul profesionist al tuturor întreprinderilor publice, inclusiv ale celor din sectoare considerate de interes strategic, aplicând legislația în vigoare în domeniul guvernanței corporative, dar și cele mai bune practici internaționale în domeniu, reprezintă un obiectiv guvernamental cheie.

Necesitatea implementării, respectiv îmbunătățirii guvernanței corporative în întreprinderile publice are la bază rațiuni eminamente economice: întreprinderile publice din România au început să fie văzute ca un vector important de redresare economică și echilibrare a bugetului de stat, funcționalitatea, solvabilitatea și lichiditatea acestor societăți având o largă influență asupra ansamblului economiei, prin efectul de multiplicare (vezi arieratele provocate de întreprinderile publice).

Obiectivul reducerii arieratelor întreprinderilor publice se înscrie în politica Guvernului de evitare a derapajelor economice care ar putea afecta mediul macroeconomic și obiectivele bugetare.

În acest sens, elaborarea bugetului pe 2020 a avut în vedere menținerea țintelor de stabilitate macroeconomică în condițiile implementării a cinci principii de bază: prioritizare, transparență, eficiență, prudență și predictibilitate.

În cadrul măsurilor cuprinse în programul de guvernare pentru stabilizarea mediului economic și creșterea gradului de încredere a agenților economici și a capitalului în perspectiva dezvoltării economiei și a creșterii investițiilor, se regăsește și obiectivul continuării procesului de restructurare și eficientizare a activității companiilor în care statul deține controlul prin implementarea principiilor de guvernanță corporativă.

Implementarea și îmbunătățirea guvernanței corporative a întreprinderilor publice (operatorilor economici) reprezintă un obiectiv asumat de Guvernul României încă din anul 2011, prin Scrisoarea de Intenție către Fondul Monetar Internațional, aprobată de Guvern, prin Memorandum, la data de 7 iunie 2011.

Pornind de la obligațiile asumate în fața organismelor internaționale, dar și de la premiza că eficiența unei întreprinderi publice depinde, în mod determinant, de performanța managementului acestuia, Guvernul României a adoptat în noiembrie 2011, ***Ordonanța de urgență privind guvernanță corporativă a întreprinderilor publice nr. 109/2011,* aprobată cu modificări și completări prin Legea nr. 111/2016,** denumită în continuare ***„OUG nr.109”,*** care reglementează printre altele stabilirea condițiilor în care sunt selectați administratorii și managerii societății prin selecție obiectivă, efectuată de o comisie de specialiști în recrutare resurse umane, asistați, dacă este cazul, de un expert independent specializat în recrutare resurse umane, precum și regulile care să asigure transparența politicii de acționariat a statului.

**2. Prezentarea Fondului Național de Garantare a Creditelor pentru Întreprinderile Mici și Mijlocii S.A. – IFN,** întreprindere publică în sensul prevedrilor OUG nr. 109, denumită în continuare „Fond” sau „societatea”.

**Forma juridică:** Fondul Național de Garantare a Creditelor pentru Întreprinderile Mici și Mijlocii S.A. - IFN (FNGCIMM S.A.-IFN sau Fondul) este instituție financiara nebancară, persoană juridică română de drept privat, organizată ca societate comercială pe acțiuni, cu actionar unic statul român, reprezentat de Ministerul Finanțelor Publice, conform prevederilor Art. 1 din Hotărârea Guvernului nr. 1211 din 27 noiembrie 2001, cu modificarile si completarile ulterioare.

Sistem de administrare: Unitar.

**Actionariat:** Statul Român, prin Ministerul Finanțelor Publice - 100%.

**Capital social subscris și vărsat:**  Capitalul social al Fondului este de 931.292.300 lei, fiind împărțit în 9.312.923 de acțiuni nominative și indivizibile, fiecare acțiune având o valoare nominală de 100 lei.

**Obiectul de activitate:**

Fondul Naţional de Garantare a Creditelor pentru Întreprinderile Mici şi Mijlocii S.A. - IFN (F.N.G.C.I.M.M. S.A. - IFN) este o instituţie financiarănebancară, înfiinţată în baza Legii nr.346/2004 privind stimularea înfiinţării şi dezvoltării întreprinderilor mici şi mijlocii cu modificările şi completările ulterioare şi a Hotărârii Guvernului nr. 376/2017 pentru modificarea Hotărârii Guvernului nr.1211/2001 privind înfiinţarea Fondului Naţional de Garantare a Creditelor pentru Întreprinderile Mici şi Mijlocii S.A. – IFN, republicată, în vederea îmbunătăţirii accesului întreprinderilor mici şi mijlocii la finanţare. Activitatea principală a FNGCIMM S.A. - IFN este acordarea din fonduri proprii a finanțărilor, garanțiilor și asumarea angajamentelor de garantare sau finanțare, precum și orice alte instrumente de finanțare care pot fi obținute de întreprinderile mici și mijlocii, definite potrivit legii, precum și de alte categorii de solicitanți prevăzuți în lege și în actul său constitutiv, de la bănci sau din alte surse, clasa CAEN 6492 Alte activități de creditare.

Activitățile secundare care pot fi desfășurate de Fond sunt:

**a)** acordarea din fonduri proprii a finanțărilor și asumarea angajamentelor de finanțare a entităților, clasa CAEN 6492 - Alte activități de creditare;

**b)** servicii de informare și consultanță pentru întreprinderile mici și mijlocii, referitoare la realizarea activităților de garantare și finanțare, CAEN 7022;

**c)** activități auxiliare intermedierilor financiare care nu au fost clasificate în alte clase - administrarea programelor de dezvoltare a întreprinderilor mici și mijlocii, CAEN 6619, numai în măsura în care aceste activități sunt legate de activitățile de garantare și finanțare;

**d)** administrarea de fonduri publice, în scopul implementării politicilor naționale referitoare la sprijinirea mediului de afaceri, CAEN 6630;

**e)** alte activități de servicii-suport pentru întreprinderi n.c.a., CAEN 8299;

**f)** activități de studiere a pieței si de sondare a opiniei publice, CAEN 7320.

FNGCIMM S.A.-IFN poate acorda finanțări, cofinanțări, garanții personale, potrivit normelor și procedurilor sale interne de lucru.

FNGCIMM S.A.-IFN poate administra fonduri încredințate de autorități publice centrale, autorități de management sau instituții financiare internaționale; în acest sens, FNGCIMM S.A.-IFN poate, fără a se limita la acestea, să implementeze instrumente financiare printr-o structură proprie de tip fond de fonduri; FNGCIMM S.A.-IFN poate avea și calitatea de organism de implementare a unor produse specifice ale instrumentelor financiare.

Activitățile specifice de finanțare, cofinanțare și garantare se vor derula potrivit reglementărilor emise în acest sens.

**Legislație relevantă domeniului de activitate al FNGCIMM S.A.-IFN:**

Cadrul legal, general si specific pentru funcționarea FNGCIMM S.A.-IFN cuprinde:

1. Legea nr. 31 din 16 noiembrie 1990 (\*\*republicată\*\*) (\*actualizată\*) privind societăţile\*\*\*) cu modificarile si completarile ulterioare;
2. Legea nr. 111/2016 pentru aprobarea Ordonanței de urgență a Guvernului nr. 109/2011 privind guvernanța corporativă a întreprinderilor publice;
3. Legea nr.346/2004 privind stimularea înfiinţării şi dezvoltării întreprinderilor mici şi mijlocii cu modificările şi completările ulterioare;
4. Legea nr. 93/2009 privind instituțiile financiare nebancare, cu modificările și completările ulterioare;
5. Ordonanța guvernului nr.29/2013 privind reglementarea unor masuri bugetare, cu modificările și completările ulterioare;
6. Hotărârea Guvernului nr. 376/2017 pentru modificarea Hotărârii Guvernului nr.1211/2001 privind înfiinţarea Fondului Naţional de Garantare a Creditelor pentru Întreprinderile Mici şi Mijlocii S.A. – IFN, republicată;
7. Hotărârea Guvernului nr. 722/2016 pentru pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
8. Regulamentului BNR nr. 20 din 13.oct.2009, privind instituţiile financiare nebancare, cu modificările și completările ulterioare;
9. Ordinul Bancii Nationale a Romaniei nr. 6/2015 pentru aprobarea Reglementărilor contabile conforme cu directivele europene („Ordinul 6/2015”) cu modificările și completările ulterioare.

Misiunea actuală a FNGCIMM S.A.-IFN

Misiunea FNGCIMM S.A.-IFN constă în îmbunătățirea accesului la finanțare al întreprinderilor mici și mijlocii. FNGCIMM S.A.-IFN este o instituție financiară nebancară, care își propune să ofere clienților produse si servicii diverse și de calitate, urmărind cu precădere finanțarea IMM-urilor, agriculturii, administrațiilor publice locale, precum și a acelor proiecte bancabile care prin natura lor, contribuie la dezvoltarea economică, crearea și menținerea locurilor de munca. FNGCIMM S.A. - IFN va fi un element activ în sprijinirea clienților pentru accesarea Fondurilor Europene și se va implica în susținerea Programelor Guvernamentale.

FNGCIMM S.A. - IFN își desfășoară activitatea în nume și în cont propriu, prestând pentru persoanele juridice legal constituite, în special pentru întreprinderile mici și mijlocii, servicii financiare de natura finanțărilor, garanțiilor și asumarea angajamentelor de finanțare sau de garantare a creditelor, precum și a oricăror altor instrumente de finanțare necesare punerii în aplicare a obiectului specific de activitate al acestora, în condițiile legii.

FNGCIMM S.A. - IFN poate fi mandatat de către Ministerul Finanțelor Publice să desfășoare, în numele și în contul statului, activități specifice de garantare în scopul derulării unor programe guvernamentale pentru susținerea unor sectoare ale economiei naționale. FNGCIMM S.A. - IFN poate desfășura activități specifice de finanțare, cofinanțare, garantare, din fonduri încredințate, conform prevederilor legale și regulamentelor aferente, de autorități publice centrale, autorități de management sau instituții financiare internaționale, în condițiile prevăzute de actele normative emise în vederea derulării acestor operațiuni. Măsurile de sprijin susceptibile a reprezenta ajutor de stat sau de minimis vor fi acordate numai cu respectarea reglementărilor naționale și europene în domeniul ajutorului de stat.

FNGCIMM S.A. - IFN colaborează cu autoritățile publice, instituțiile publice sau de interes public pe baza unor protocoale, în limita atribuțiilor ce le revin potrivit legii, în condiții de reciprocitate, pentru furnizarea informațiilor necesare pentru realizarea misiunii și obiectului său de activitate.

**Scopul declarat al FNGCIMM S.A.-IFN:**

Potrivit prevederilor Art. 28 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare, activitatea FNGCIMM S.A.-IFN are ca scop **îmbunătăţirea accesului întreprinderilor mici şi mijlocii la finanţare**.

**In conditiile economice actuale, scopul Fondului este de a veni in sprijinul dezvoltarii economice a Romaniei prin sprijinul real acordat IMM-urilor si altor operatori economici, precum si populatiei, in general. Indeplinirea scopului declarat impune:**

* **dezvoltarea portofoliului de produse de garantare ce pot fi oferite IMM-urilor, altor operatori economici, dar si populatiei;**
* **dezvoltarea şi extinderea prezentei in teritoriu, pentru a fi mai aproape de comunităţile locale, identificand astfel direct nevoile locale;**
* **promovarea profesionalismului, eticii profesionale şi a formării profesionale continue a personalului.**

**Obiectivele strategice ale FNGCIMM S.A.-IFN includ nelimitativ:**

* definirea si implementarea unei strategii eficiente de gestionare a capitalului de risc in folosul dezvoltarii economice a tarii, in conditii de prudentialitare, de etica profesionala si de eficienta;
* extinderea ariei acoperite de structurile teritoriale ale FNGCIMM S.A.-IFN în vederea creșterii numărului de clienți pentru produsele de garantare ale Fondului;
* valorificarea optimă a capitalurilor proprii, a posibilităţilor de diversificare a activităţii potrivit cadrului legal specific, inclusiv în calitate de mandatar al statului, prin acordarea de garanţii în numele şi în contul statului în vederea susţinerii dezvoltării unor sectoare economice prioritare, în condiții de prudentialitate si risc controlat;
* creșterea vizibilității FNGCIMM S.A.-IFN la nivel local/regional printr-o mai bună promovare a produselor de garantare realizată de noile structuri teritoriale;
* realizarea unei corelări adecvate între reprezentarea regională a organismelor şi entităţilor partenere ale FNGCIMM S.A.-IFN şi reprezentarea acestuia la nivel local;
* asigurarea unei legături între mediul financiar și mediul de bussiness (IMM-uri) prin realizare de activități de intermediere financiară direct în zonele targetate.
* dezvoltarea unui sistem eficent de comunicare cu finantatorii, care să asigure circulaţia rapidă și eficientă a informaţiei;
* dezvoltarea de programe de instruire continuă a personalului;
* menţinerea şi îmbunătăţirea continuă a sistemului de management al sănătatii şi securitatii în muncă.

Structura organizatorică

FNGCIMM S.A.-IFN a fost inființat în anul 2001, în baza Legii nr. 31/1990 a societăților comerciale, fiind înmatriculat la Registrul Comerțului sub nr. J/40/10581/21.12.2001. Fondul este înregistrat în Registrul Special al Băncii Naționale a României (BNR) din data de 31 iulie 2007, sub numărul: RS–PJR-41/110030 din data de 3 noiembrie 2008. Sediul social actual al Fondului este în București, strada Ștefan Iulian nr. 38, sector 1.

În cadrul structurii organizatorice a FNGCIMM S.A. - IFN funcționează:

1. 2 departamente, 15 Direcții, 19 Servicii independente si entități asimilate acestora:
2. 14 unități teritoriale din care: 3 filiale, 7 sucursale, 4 reprezentanțe;
3. 5 comitete operaționale de lucru, permanente, toate acestea aflându-se in coordonarea Directorului General, cu excepția Comitetelor de Audit, și Comitetului de Nominalizare și Remunerare, care se află în coordonarea Consiliului de Administrație.
4. 250 de salariati în echivalent normă întreaga (anul 2020).

Structura teritoriala a FNGCIMM S.A.-IFN se prezinta astfel:

* **7 sucursale, din care:**
* 3 sucursale (Cluj, Iasi si Bacau), fac parte din vechea structura teritoriala;
* 4 sucursale (Constanta, Timisoara, Alba si Craiova) au fost aprobate ca structuri, prin decizia Consiliului de Administratie, tinand cont de contextul de business local, si se afla in diferite etape ale procesului de infiintare si inregistrare a lor;
* **4 reprezentante, din care:**
* 2 reprezentanțe (Ploiești si Suceava), fac parte din vechea structura teritoriala;
* 2 reprezentante (Satu Mare si Focsani) au fost aprobate ca structuri, prin decizia Consiliului de Administratie, tinand cont de contextul de business local, si se afla in diferite etape ale procesului de infiintare si inregistrare a lor;

Prin infiintarea noilor unitati teritoriale în cei patru poli economici şi strategici importanţi in regiunile de dezvoltare Centru (Alba), Sud-Vest Oltenia (Dolj), Vest (Timis), si Sud-Est (Constanța) se urmareste uniformizarea politicii de promovare şi vânzare a produselor de garantare ale FNGCIMM S.A.-IFN la nivel naţional, institutia fiind astfel reprezentata in toate cele 8 regiuni de dezvoltare ale Romaniei.

**Grupul FNGCIMM („Grupul”)** cuprinde societatea-mamă, Fondul Național de Garantare pentru Întreprinderi Mici și Mijlocii S.A.–IFN („Fondul” sau “FNGCIMM”) si filialele acesteia cu sediul in România. Filialele Grupului sunt reprezentate de următoarele entități:

1. ***Fondul Local de Garantare a Creditelor Craiova-Filiala FNGCIMM S.A.-IFN***(„FLGC Craiova”) este institutie financiara nebancara, persoana juridica romana de drept privat, organizata ca societate comerciala pe actiuni, avand atat capital majoritar privat cat si capital de stat autohton.FLGC Craiova s-a infiintat in anul 2005, in baza Legii nr.31/1990 fiind inmatriculat la Registrul Comertului sub numarul J/16/2495/2005 si in Registrul General al Bancii Nationale a Romaniei sub numarul: RG- PJR-17-09016. Sediul social al FLGC Craiova este in Craiova. FLGC Craiova opereaza prin intermediul sediului social si a celor doua reprezentante in opt judete si anume: Dolj, Olt, Gorj, Valcea, Mehedinti, Hunedoara, Caras-Severin si Timis. In anul 2016, conform Hotararii Guvernului nr.447/2016, Ministerul Finantelor Publice a preluat actiunile detinute anterior de Ministerul Economiei, Comertului si Mediului de Afaceri la toate cele 3 fonduri de garantare locale.
2. ***Fondul Local de Garantare a Creditelor Focsani-Filiala FNGCIMM S.A.-IFN*** (“FLGC Focsani”) este institutie financiara nebancara, persoana juridica romana de drept privat, organizata ca societate comerciala pe actiuni, avand atat capital majoritar privat cat si capital de stat autohton. FLGC Focsani s-a infiintat in anul 2006, in baza Legii nr.31/ 1990 fiind inmatriculat la Registrul Comertului sub nr. J/39/4/2006 si in Registrul General al Bancii Nationale a Romaniei sub numarul: RG- PJR-40-090151. Sediul social al FLGC Focsani este in Focsani. FLGC.
3. ***Fondul Local de Garantare a Creditelor Sfantu Gheorghe-Filiala FNGCIMM S.A.-IFN*** (“FLGC Sfantu Gheorghe”) este institutie financiara nebancara, persoana juridica romana de drept privat, organizata ca societate comerciala pe actiuni, avand atat capital majoritar privat cat si capital de stat autohton. FLGC Sfantu Gheorghe s-a infiintat in anul 2006, in baza Legii nr.31/ 1990 fiind inmatriculat la Registrul Comertului sub nr. J14/ 194 /2006 si in Registrul General al Bancii Nationale a Romaniei sub numarul: RG- PJR-15-090001. Sediul social al FLGC Sfantu Gheorghe este in localitatea Sfantu Gheorghe, judetul Covasna.

Adunarea Generală a Acționarilor FNGCIMM S.A.-IFN a decis initierea de catre Fond a demersurilor legale privind reorganizarea institutiei din ratiuni de eficienta economica, **prin fuziunea prin absorbtie a Filialelor FNGCIMM S.A.-IFN** (Fondul Local de Garantare Craiova - Filiala FNGCIMM–IFN, Fondul Local de Garantare Sfantu Gheorghe - Filiala FNGCIMM–IFN si, Fondul de Garantare Focsani - Filiala FNGCIMM–IFN) ca societati absorbite, cu Fondul National de Garantare a Creditelor pentru Intreprinderi Mici si Mijlocii – IFN – ca societate absorbanta.

Procesul de reconfigurare a rețelei teritoriale se deruleaza concomitent cu procesul de fuziune a FNGCIMM–IFN cu Fondurile Locale de Garantare si preluarea activitatii si a personalului acestora de catre reprezentantele sau sucursalele FNGCIMM S.A.–IFN.

Necesitatea de reconfigurare a structurii organizatorice a reiesit si în urma revizuirii previziunilor privind acordarile de garantii in perioada 2020-2021, in functie de derularea la zi a diverselor programe si a evaluarii eficientei fluxurilor operationale.

***Obiectivele economice avute în vedere la înființarea noilor entități teritoriale ale FNGCIMM S.A.-IFN sunt:***

- obținerea unor performanțe economice superioare la nivelul Fondului prin încorporarea activităţii generatoare de venituri care va fi realizată prin intermediul noilor entităţi create;

- asigurarea unei mai bune coeziuni şi a unor sinergii adecvate atât în interiorul reţelei de sucursale şi reprezentanțe ale FNGCIMM S.A.-IFN, cât şi în relaţia cu partenerii instituționali cu un grad mai ridicat de descentralizare la nivel local;

- creşterea competitivităţii produselor de garantare ale FNGCIMM S.A.-IFN la nivel național, printr-o mai bună reprezentare teritorială;

- cresterea capacitatii de garantare si a volumului de vanzare a produselor FNGCIMM S.A.-IFN la nivelul fiecarei regiuni de dezvoltare prin infiintarea de noi structuri teritoriale;

Prin înfiinţarea noilor structuri teritoriale, se au în vedere următoarele raţiuni economice şi de strategie comercială:

- uniformizarea politicii de promovare şi vânzare a produselor de garantare ale FNGCIMM S.A.-IFN la nivel naţional, datorită înfiinţării unor puncte de reprezentare în patru poli economici şi strategici importanţi, care vor asigura reprezentarea adecvata în regiunile de dezvoltare Centru (Alba), Sud-Vest Oltenia (Dolj), Vest (Timis), si Sud-Est (Constanța) şi se va transfera către noile entităţi know how-ul existent la nivelul întregii reţele teritoriale cu dezideratul obţinerii unui randament mai ridicat de către noile entităţi;

- implementarea unei politici de marketing unitară şi uniformă la nivelul întregii ţări;

- creşterea capacitatii de garantare și volumul de vânzare a produselor FNGCIMM S.A.-IFN în regiuni importante de dezvoltare ale tării, ceea ce poate determina, implicit, creşterea veniturilor din exploatare pe care le va obţine FNGCIMM S.A.-IFN;

- creşterea reprezentativității la nivel național a FNGCIMM S.A.-IFN și a capacității sale de negociere cu instituțiile de credit, autorități de management, clienți etc.

Pentru o fundamentare obiectivă a recomandării de extindere a rețelei teritoriale a FNGCIMM S.A.-IFN în județele, Alba, Dolj, Timis si Vrancea a fost analizat mediul de afaceri și perspectivele de business în aceste județe, pe baza a două categorii de indicatori:

- 3 Indicatori direcți (pentru care au fost analizate date interne, ale FNGCIMM S.A.-IFN, precum și informații publice publicate de Ministerul Agriculturii și Dezvoltării Rurale - MADR și AFIR);

- 8 Indicatori de context (rezultați din prelucrarea datelor publice colectate de la Banca Națională a României, Institutul Național de Statistică, Oficiul Național al Registrului Comerțului, Comisia Națională de Strategie și Prognoză).

**3. Clasificarea F.N.G.C.I.M.M. S.A. - IFN.**

F.N.G.C.I.M.M. S.A. - IFN se încadrează în categoria societăților care acționează cu scop comercial și urmăresc să creeze valoare economică.

F.N.G.C.I.M.M. S.A. - IFN operează într-o piață concurențială, ceea ce presupune adoptarea de către consiliul de administrație a unui plan de administrare care să urmărească creșterea competitivității, a profitabilității, îmbunătățirea calității activelor, a ratei de adecvare a capitalului și a structurii de finanțare a F.N.G.C.I.M.M. S.A. – IFN.

4. Politica de dividende aplicabilă F.N.G.C.I.M.M. S.A. – IFN.

Pentru societățile la care statul deține participații integrale sau majoritare, unul dintre cele mai importante aspecte legate de comportamentul statului se referă la asigurarea predictibilității politicii de dividende, pe un orizont mediu de timp (3-7 ani).

În ceea ce privește F.N.G.C.I.M.M. S.A. – IFN, în perioada 2012-2019 profitul net realizat de fond și cuvenit sub forma de dividende acționarului- statul român prin Ministerul Finanțelor Publice, a fost virat în integralitate Acționarului. Astfel, în această perioadă, F.N.G.C.I.M.M. S.A. – IFN a virat acționarului:

LEI

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| FNGCIMM SA-IFN | 2012 | 2013 | 2014 | 2015 | 2016 | 2017 | 2018 | 2019 | Total general | |  | |
| Dividende repartizate din profit | 23,064,457 | 15,055,526 | 3,934,873 | 5,105,142 | 29,568,840 | 43,313,755 | 40,666,311 | 70,279,677 | 230,988,581 | |  | |
| Dividende repartizate din alte rezerve |  |  |  |  | 27,806,115 |  |  |  | 27,806,115 | |  | |
| Total general | 23,064,457 | 15,055,526 | 3,934,873 | 5,105,142 | 57,374,955 | 43,313,755 | 40,666,311 | 70,279,677 | 258,794,696 | |  | |
|  |  |  |  |  |  | | | |  |  | |  | |  |  |
| \* dividendele au fost virate in anul urmator, cf hotararii AGA | | | | | | | | |  |  | |  | |  |  |
| \*\* incepand cu anul 2016, procentul de distribuire a fost modificat de la 50% la 90% | | | | | | | | |  |  | |  | |  |  |

Prin implementarea prevederilor OUG nr. 109, acționarul - statul român urmărește o creștere a performanței activității și o reducere a costurilor, ceea ce va duce la consolidarea profitabilității F.N.G.C.I.M.M. S.A. – IFN. Astfel, politica de dividende, ce urmează să fie strâns legată de creșterea performanței și a profitului, va avea în vedere menținerea distribuirii de dividende către acționar.

Statul ca acționar, prin autoritatea publică tutelară, urmărește maximizarea pe termen lung a valorii F.N.G.C.I.M.M. S.A. – IFN și implicit a valorii dividendului. Politica de dividende va ține seama inclusiv de nevoia de dezvoltare a F.N.G.C.I.M.M. S.A. – IFN în condițiile în care își desfășoară activitatea într-un mediu concurențial/competitiv, urmând să fie analizate propunerile consiliului de administrație în ceea ce privește nevoia societății de majorare a capitalului social prin reinvestirea parțială a profitului.

Managementul fondului va fi preocupat de menținerea unei structuri solide și robuste a structurii de finanțare a acestuia, care să păstreze în limite confortabile indicatorii de solvabilitate și lichiditate. Aceste condiții întrunite vor permite în mod prioritar asigurarea fondurilor necesare pentru realizarea planului de investiții și, în același timp, asigurarea distribuirii de dividende în linie cu așteptările acționarilor pentru această categorie de activ.

5. Calitatea și siguranța serviciilor

Planul Național de Investiții și Relansare Economică este un plan de investiții fără precedent, care are ca obiectiv înlocuirea măsurilor de subvenționare cu cele de stimulare. Este exact ceea ce are nevoie economia românească, un plan vizionar de reconstrucție și stimulare a competitivității economiei, bazat pe investiții care să ducă la bunăstare și consum.

Măsurile FNGCIMM din Planul Național de Investiții și Relansare Economică: respectiv, **IMM Invest** (accesul la capital financiar), **IMM Factor** (schema de garantare de către stat a creditului comercial), **IMM Leasing** (accesul la creditul furnizor) și **Noua Casă** (deblocarea creditului ipotecar) devin pilonii de relansare a economiei românești și reprezintă răspunsul FNGCIMM la necesitățile crizei actuale, care a adus multe provocări, dar și multe oportunități de resetare a sectorului IMM și de deschidere a sistemului bancar către finanțarea economiei.

La data de 12.10.2020, Programul IMM INVEST funcționează la capacitate maximă, iar pana la sfarsitul anului va depăși 25.000 de garantii acordate, dovedind prin rezultate că s-a impus ca un program performant, de cel mai mare succes in ultimii 30 de ani in Romania.

La scurt timp de la lansare, Programul Noua Casă este foarte solicitat, iar Programele IMM LEASING și IMM FACTOR sunt operaționale, urmând să producă rezultate în perioada următoare.

FNGCIMM va continua să își adapteze structura organizatorică pentru a contribui în mod consistent la realizarea obiectivelor specifice de sprijin economic pe termen scurt și mediu prevăzute în Planul Național de Investiții și Relansare Economică, prin intermediul unor instrumente financiare noi/îmbunătățite care să contribuie la modernizarea economiei României pe termen mediu.

F.N.G.C.I.M.M. S.A. – IFN și-a consolidat statutul de partener strategic în cadrul programelor guvernamentale, susținând activ inițiativa și accesul la finanțare pentru o gamă cât mai largă de clienți. Succesul implementării acestor programe s-a datorat atât caracteristicilor produselor și serviciilor, disponibilității acestora.

F.N.G.C.I.M.M. S.A. – IFN trebuie să acorde, în continuare, o atenție deosebită relației cu clientela tradițională, urmărind viziunea acesteia referitoare la calitatea și siguranța serviciilor financiare oferite și, ținând cont de importanța strategică a accesului la finanțare pentru anumite sectoare cheie din economie, ne așteptăm ca F.N.G.C.I.M.M. S.A. – IFN să dezvolte noi produse inovatoare de finanțare adresate IMM-urilor, agriculturii, autorităților publice locale și să iși diversifice tipul de produse de creditare oferite.

De asemenea, organele de conducere ale F.N.G.C.I.M.M. S.A. – IFN se pot orienta, fără a se limita, înspre identificarea de noi forme de finanțare a clienților, venind în întâmpinarea acestora cu o ofertă diversificată de produse și servicii de calitate.

Acționarul este conștient cu privire la importanța calității și siguranței serviciilor furnizate de către F.N.G.C.I.M.M. S.A. – IFN, în condițiile în care aceasta îsi desfășoară activitatea într-un mediu concurențial/competitiv. Strategia F.N.G.C.I.M.M. S.A. – IFN trebuie să rămână apropiată cerințelor clientului, cu orientarea acesteia înspre oferirea de produse și servicii financiare diverse și de calitate, însoțită de o promovare corespunzătoare în mass media, prin toate formele de publicitate.

Având în vedere că activitatea de garantare deține o pondere de 100% în activitatea desfășurată de F.N.G.C.I.M.M. S.A. – IFN, eficientizarea sistemului de administrare a riscului de credit generează efecte pozitive atât pentru F.N.G.C.I.M.M. S.A. – IFN, cât și pentru clientela sa. Pentru F.N.G.C.I.M.M. S.A. – IFN, duce la diminuarea nivelului ajustărilor pentru depreciere aferente garantării creditelor neperformante, optimizarea veniturilor și cheltuielilor previzionate la întocmirea bugetului de venituri și cheltuieli, precum și la diminuarea volatilității rezultatelor financiare. Pentru clientelă, efectele pozitive constau în optimizarea costurilor, sporirea calității, a gradului de diversificare a serviciilor și produselor și a operativității prestării lor, majorarea gradului de protecție a intereselor clientelei.

**6. Evoluția performanțelor F.N.G.C.I.M.M. S.A. – IFN S.A. în contextul sectorului financiar din România**


1. *Considerații privind evoluția F.N.G.C.I.M.M. S.A. – IFN S.A*


Prin valoarea capitalurilor proprii, complexitatea și volumul activităților de garantare pe care o desfășoară, precum și rețelei teritoriale care acoperă întreg teritoriul țării, FNGCIMM SA-IFN este cea mai reprezentativă instituţie financiară care funcţionează în România în scopul garantării creditelor.

De la data de 31.05.2002, când a fost emisă prima garanție de către FNGCIMM, activitatea Fondului s-a dezvoltat, în sensul lărgirii categoriilor de beneficiari (IMM-uri, persoane fizice, UAT-uri), diversificării surselor de finanțare a garanțiilor acordate de Fond (fonduri proprii, surse în administrare și programe guvernamentale în care FNGCIMM a fost mandatat de MFP să acorde garanții în numele și contul stat) și îmbunătățirii caracteristicilor produselor de garantare.

Evoluția activității de garantare a FNGCIMM este prezentată în tabelul următor:







**Concluzii:**

* **În aproape 10 luni din anul 2020 au fost acordate 10% din numărul total de garanții acordate de FNGCIMM în 18 ani (2002 – 2020).**
* **Valoarea garanțiilor acordate în aproape 10 luni din anul 2020 reprezintă 25,5% din valoarea tuturor garanțiilor acordate de FNGCIMM în 18 ani (2002 – 2019).**
* **În perioada 01.01-12.10.2020 au fost acordate de 2 ori mai multe garanții față de perioada 01.01-31.10.2019, cu o valoare de cca. 5 ori mai mare, programul IMM INVEST având contribuția majoră la această creștere.**

***b) Status FNGCIMM SA-IFN la data de 31.12.2019***

La data de 1 ianuarie 2020, FNGCIMM administra trei programe guvernamentale, Prima Casă, Investește în tine și Prima Mașină, ambele adresate persoanelor fizice, acestea reprezentând aprox. 57% din cele 28.206 garanții emise în anul 2019, acorda garanții din surse proprii (Start-up Nation, OPTIMM, Plafon), precum și garanțiile și scrisorile de garanție acordate din surse în administrare (MADR).

Portofoliul de garanții în sold la 31.12.2019 era:


|  |  |  |
| --- | --- | --- |
| **Sold portofoliu** | **Număr** | **Valoare (mii lei)** |
| **Total, din care :** | **238,494** | **20,967,824** |
| - surse proprii | 3,822 | 762,720 |
| - surse administrare | 2,190 | 2,264,961 |
| - nume și cont stat | 232,482 | 17,940,143 |

**Concluzii:**

* **În aproape 10 luni din anul 2020 au fost acordate 15% din numărul total de garanții aflate in soldul FNGCIMM la data de 31.12.2019.**
* **Valoarea garanțiilor acordate în aproape 10 luni din anul 2020 reprezintă 74,5% din valoarea tuturor garanțiilor aflate in soldul FNGCIMM la data de 31.12.2019.**

**c) Activitatea curentă a FNGCIMM SA-IFN la data de 12.10.2020**

Evoluția spectaculoasă a activității de garantare desfășurată de FNGCIMM SA-IFN în acest an - **constând în creșterea cu 142% a numărului de garanții acordate și cu 370% a valorii garanțiilor acordate** - este evidențiată în tabelul următor prin compararea rezultatele obținute în perioada 01.01.-12.10.2020 față de perioada similară a anului 2019:






Rezultatele foarte bune obținute în anul 2020 se datorează preocupărilor de îmbunătățire a produselor de garantare de marcă ale FNGCIMM, cum ar fi **”Noul OPTIMM**”, la care a fost dublată valoarea garanției din surse proprii, bunei colaborări cu MADR care asigură fondurile din care FNGCIMM acordă garanții pentru agricultură și dezvoltare rurală, dar cel mai mult se datorează operaționalizării rapide a celui mai mare program guvernamental din ultimii 30 de ani de sprijinire a accesului IMM-urilor la capital financiar **- IMM INVEST Romania -** și, mai recent, **Noua Casă –** destinat deblocării creditului ipotecar și sprijinirii persoanelor fizice.

1. **Performanța financiară a FNGCIMM la 31.08.2020**

Performanța financiară a FNGCIMM la 31.08.2020 este sintetizată astfel:

|  |  |  |  |
| --- | --- | --- | --- |
| **Indicatori** (mii lei) | **Realizat (mii lei)** | **Buget anual (mii lei)** | **Grad realizare (% )** |
| Venituri din exploatare | 102,242 | 146,090 | 70% |
| Cheltuieli din exploatare | 27,807 | 50,879 | 55% |
| **Rezultat net activitatea de exploatare** | **74,435** | **95,211** | **78%** |
| **Cost net al riscului** | **13,923** | **47,982** | **-97%** |
| Rezultatul brut | 60,511 | 47,229 | 154% |
| **Rezultatul net** | **55,396** | **38,876** | **194%** |

Cu mențiunea că au fost necesare 2 rectificări de Buget pentru conformarea la cerințele legale impuse de criza sanitară și asigurarea personalului suplimentar necesar pentru implementarea noilor programe.



* Soldul portofoliului de garanții a fost de 25,898,139 mii lei și veniturile din comisioane au fost de 76,100 mii lei la 31.08.2020.
* Rata anualizată a plăților a scăzut accentuat, la 7.69% față de la 16.69% (datorită volumului extrem de scăzut de plăți, în valoarea de 39,117,299 lei);
* Solvabilitatea a fost de 364.31%, cu mult peste limita minimă stabilită intern, de 12%;
* Lichiditatea a fost de 2.003, indicator superior limitei minime admise intern.

**7. Organizarea si responsabilitățile organelor de conducere ale F.N.G.C.I.M.M. S.A. – IFN S.A.**

FNGCIMM S.A. - IFN. este administrat în sistem unitar și condus de un consiliu de administrație numit de adunarea generală a acționarilor, format din 9 membri.

I. Consiliul de Administrație este organ de conducere având și funcția de supraveghere și care decide asupra tuturor operațiunilor desfășurate de Fond și are următoarele atribuții:

a) propune adunării generale a acționarilor modificările și completările actului constitutiv al F.N.G.C.I.M.M. S.A. - IFN;

b) aprobă, în limita a jumătate din valoarea contabilă a activelor Fondului la data încheierii actului, încheierea de acte juridice prin care acesta să dobândească bunuri, să înstrăineze, să închirieze, să schimbe sau să constituie în garanție bunuri aflate în patrimoniul F.N.G.C.I.M.M. S.A. - IFN;

c) supune aprobării reprezentantului acționarului situațiile financiare anuale, împreună cu raportul administratorilor și raportul de audit financiar;

d) supune aprobării acționarului strategia, bugetul de venituri și cheltuieli, programul de activitate și programul de investiții pentru exercițiul financiar următor;

e) aprobă structura organizatorică a Fondului și a unităților teritoriale, numărul de posturi și sistemul de salarizare;

f) aprobă regulamentul de organizare și funcționare a Fondului, care detaliază atribuțiile și competențele structurilor organizatorice prevăzute în organigrama aprobată, inclusiv ale celor cu competență în acordarea de garanții/finanțări, precum și relațiile dintre acestea;

g) aprobă afilierea F.N.G.C.I.M.M. S.A. - IFN la organisme financiare internaționale, precum și acordurile de colaborare cu aceste instituții;

h) hotărăște cu privire la politica de plasamente a Fondului și stabilește limitele globale de expunere față de societățile bancare și societățile de asigurare-reasigurare;

i) hotărăște cu privire la politica de acordare de garanții și finanțări și supune spre aprobare acționarului competențele de acordare a garanțiilor și finanțărilor pe diferitele niveluri de structuri organizatorice;

j) aprobă nivelul comisioanelor și dobânzilor practicate de Fond;

k) aprobă contractul colectiv de muncă, după negocierea acestuia conform legii și prezentului act constitutiv;

l) dezbate și aprobă normele metodologice de reglementare a domeniilor de activitate, în care sunt cuprinse principiile generale, regulile și procedurile de bază ale domeniilor respective;

m) aprobă încheierea de convenții privitoare la acordarea de garanții și/sau cofinanțări;

n) supune spre aprobare reprezentantului acționarului încheierea de contracte de asociere între Fond și alte persoane juridice sau fizice, participarea la capitalul social al altor persoane juridice, în condițiile legii;

o) decide asupra clauzelor contractului de mandat dintre Fond și directorul general, directorul general adjunct și directorul financiar/economic;

p) propune spre aprobare reprezentantului acționarului emiterea de acțiuni și/sau obligațiuni, în condițiile legii;

q) propune reprezentantului acționarului modificarea capitalului social al Fondului;

r) supune spre aprobare reprezentantului acționarului modalitatea de constituire și utilizare a fondului de rezervă;

s) supune spre aprobare reprezentantului acționarului cerințele prudențiale în activitatea Fondului, potrivit legii;

ș) aprobă componența comitetului de audit și a comitetului de administrare a riscurilor și stabilește limitele de competență ale acestora, în condițiile legii;

t) poate delega directorului general sau directorului general adjunct unele dintre atribuțiile sale, cu excepția competențelor care potrivit art. 142 [alin. (2)](https://lege5.ro/Gratuit/gy4diobx/legea-societatilor-nr-31-1990?pid=30416140&d=2020-10-18" \l "p-30416140" \t "_blank) din Legea societăților nr. 31/1990, republicată, cu modificările și completările ulterioare, nu pot fi delegate directorilor;

ț) decide în orice alte probleme referitoare la Fond, cu excepția celor date în competența acționarului sau conducătorilor, conform legii;

u) supune aprobării Ministerului Finanțelor Publice politica de risc.

Consiliul de administrație este responsabil cu punerea în aplicare a hotărârilor acționarului.

II. Președintele consiliului de administrație are următoarele atribuții:

a) convoacă consiliul de administrație, stabilește ordinea de zi, prezidează întrunirea și veghează asupra informării adecvate a membrilor consiliului de administrație cu privire la punctele aflate pe ordinea de zi;

b) coordonează activitatea consiliului de administrație și raportează cu privire la aceasta reprezentantului acționarului;

c) veghează la buna funcționare a organelor F.N.G.C.I.M.M. S.A. - IFN;

d) îndeplinește orice alte atribuții date în competența sa de către lege, actul constitutiv sau hotărâte de acționar ori de consiliul de administrație, conform legii.

#### III. Conducerea activității curente a F.N.G.C.I.M.M. S.A. - IFN este asigurată de un director general și un director general adjunct, care îndeplinesc toate actele necesare și utile pentru realizarea obiectului de activitate al F.N.G.C.I.M.M. S.A. - IFN, cu excepția celor rezervate prin lege și de prezentul act constitutiv consiliului de administrație, respectiv reprezentantului acționarului.

Directorul general are următoarele atribuții:

a) aprobă încheierea de contracte în limitele mandatului primit din partea consiliului de administrație;

b) angajează cheltuielile Fondului, în cadrul bugetului de venituri și cheltuieli aprobat și a reglementărilor legale în vigoare;

c) încheie, modifică și desface contractele individuale de muncă ale salariaților Fondului;

d) negociază contractul colectiv de muncă cu salariații, reprezentați conform legii;

e) aprobă regulamentul intern, care va reglementa cel puțin aspectele referitoare la: protecția, igiena și securitatea în muncă, drepturile și obligațiile angajatorului și ale salariaților, respectarea principiului nediscriminării și al înlăturării oricărei forme de încălcare a demnității, procedura de soluționare a cererilor sau reclamațiilor individuale ale salariaților, disciplina muncii, abaterile disciplinare și sancțiunile aplicabile, procedura disciplinară;

f) prezintă consiliului de administrație rapoarte și alte informații solicitate, referitoare la activitatea Fondului;

g) supune deciziei consiliului de administrație situațiile financiare anuale ale F.N.G.C.I.M.M. S.A. - IFN, precum și proiectele strategiei, bugetului de venituri și cheltuieli, programului anual de investiții și programului anual de activitate și politicii de risc;

h) îndeplinește orice alte atribuții date în competența sa de către consiliul de administrație sau care decurg din regulamentul de organizare și funcționare.

Directorul general adjunct are următoarele atribuții:

a) este înlocuitorul de drept al directorului general;

b) conduce și coordonează structurile interne ale Fondului date în responsabilitatea sa prin regulamentul de organizare și funcționare, analizează lucrările elaborate în cadrul acestora și urmărește realizarea în termen a sarcinilor primite de personalul din subordine, în strictă concordanță cu reglementările în vigoare și normele interne;

c) propune măsuri de organizare eficientă a muncii în cadrul Fondului;

d) prezintă consiliului de administrație rapoarte și alte informații solicitate, referitoare la activitatea Fondului;

e) îndeplinește orice alte atribuții date în competența sa de către consiliul de administrație sau care decurg din regulamentul de organizare și funcționare

Directorul financiar are următoarele atribuții:

1. Organizează, coordonează, controlează şi evalueaza activitatea Directiei financiar-contabilitate, în vederea îndeplinirii atribuţiilor şi răspunderilor ce revin Fondului potrivit legii în domeniile contabil, financiar şi fiscal în concordanţă cu cadrul legal şi reglementările interne aplicabile;
2. Defineşte şi implementează politicile şi procedurile financiar – contabile precum şi sistemele de raportare financiar-contabilă, prudenţială şi fiscală;
3. Formulează recomandări de modificare a reglementărilor interne, a procedurilor, sistemelor de operare, bugetelor şi a funcţiilor de control financiar pentru manageri şi alte departamente;
4. Coordonează procesul de planificare financiară, elaborarea şi execuţia bugetului de venituri şi cheltuieli; analizează şi actualizează previziunile pe termen scurt şi mediu;
5. Coordonează organizarea activităţii de Control Financiar Preventiv la nivelul Fondului;
6. Este membru titular al Comitetului executiv;
7. Coordoneză întocmirea situaţiilor financiare, a analizelor cost beneficiu, rapoarte de gestiune financiară şi a altor rapoarte şi analize necesare în procesul de fundamentare a deciziei;
8. Este responsabil pentru planificarea, conducerea, supravegherea operaţiunilor şi a gestionării financiare a departamentului.

**8. Așteptările autorității publice tutelare de la organele de administrare și conducere ale F.N.G.C.I.M.M. S.A. - IFN.**

Ministerul Finanțelor Publice, în calitate de autoritate publică tutelară, stabilește pentru viitoarele organe de conducere ale F.N.G.C.I.M.M. S.A. – IFN următoarele obiective majore, pentru perioada mandatului cu proiecție pe termen lung:

1. **elaborarea unei Strategii de dezvoltare pe următorii 4 ani, în corelare cu programele guvernamentale raportate la relansarea economică prevăzută în legislația românească care să includă fuziunea cu filialele sale;**
2. **creșterea eficienței activității financiare și consolidarea profitabilității fondului;**
3. **consolidarea statutului de principalul Fond de garantare pentru IMM-uri prin dezvoltarea în cadrul portofoliului de clienți a segmentului de tip „business”;**
4. **implementarea unei structuri organizatorice dinamice, cu o componentă funcțională ale cărei obiective justifică rațiunea înființării și funcționării acesteia și care asigură desfășurarea optimă a procesului managerial și a proceselor operationale;**
5. **dimensionarea unor instrumente suficient de atractive pentru încurajarea performanței și inovației în rândul personalului;**
6. **îmbunătățirea indicatorilor de prudență financiară;**
7. **creșterea eficienței activității financiare și consolidarea profitabilității fondului;**
8. **menținerea pe primul loc al Fondurilor de Garantare din sistemul financiar românesc;**
9. **așteptările cu privire la abordarea de catre managementul fondului a resursei umane este una potrivită unei companii de top din economia românească , care să facă față cu succes provocărilor actuale și viitoare. Managementul fondului trebuie să creeze un mediu atractiv pentru noile generații de specialiști și în egală măsură să păstreze competența în interiorul fondului și care să asigure transferul de cunoștințe și expertiză către aceștia.**

In vederea realizării acestor obiective pe termen lung, organele de conducere vor urmări următoarele obiective pe termen mediu și scurt **și criterii de performanță ale FNGCIMM S.A.-IFN** fără a se limita la acestea:

1. consolidarea realizărilor din anii precedenți pe segmentul ofertei de produse și servicii;
2. **îndeplinirea obligaţiilor financiare legale către Bugetul de stat, Bugetul asigurărilor sociale de stat şi fonduri speciale și** către Bugetele locale;
3. creşterea cifrei de afaceri;
4. creşterea productivităţii muncii;
5. menţinerea sau chiar creşterea gradulului de încasare a comisioanelor;
6. accelerarea soluţionării cererilor clienţilor;
7. **conformarea la reglementările specifice din domeniul acordarii garantiilor;**
8. diversificarea ofertei de produse și servicii;
9. remodelarea preferințelor clienților de depozitare a resurselor prin lansarea de noi produse;
10. îmbunătățirea indicatorilor de prudență financiar bancară în conformitate cu nivelurile recomandate de Uniunii Bancare Europene (UBE) și Băncii Naționale a României (BNR);
11. reducerea portofoliului de garanții neperformante, cu implementarea recomandării BNR de reducere a indicatorului Rata garanții neperformante (NPL) sub 10%;
12. stabilirea strategiei anuale de administrare a riscurilor și profilul de risc;
13. îmbunătățirea gradului de recuperare a creanțelor;
14. creșterea pregătirii personalului;
15. **cresterea gradului de automatizare a proceselor prin** reînnoirea platformei tehnice și îmbunătățirea performanței sistemului informatic;
16. eficientizarea fluxurilor informaționale si decizionale;
17. creșterea indicatorilor de eficiență și profitabilitate (ROE, ROA, profit);
18. continuarea procesului de schimbare a imaginii fondului;
19. realizarea unui plan de investiții care să ducă la îndeplinirea obiectivelor fondului;
20. efectuarea cheltuielilor de funcționare proporțional cu gradul de realizare al veniturilor totale, cu încadrarea în indicatorii de eficiență aprobați;
21. urmărirea cu precădere a obiectivelor care țin de de misiunea Fondului, respectiv, acordarea de garanții IMM-urilor, agriculturii, administrațiilor publice locale si a altor proiecte care contribuie la crearea si menținerea locurilor de munca;
22. stimularea creșterii volumului de garanții acordate prin abordarea proactivă a segmentului persoane juridice și actualizarea normelor interne de creditare pentru clienții persoane fizice, prin stabilirea unei limite de aprobare la nivelul unităților;
23. Încadrarea în politica de risc și a cerințelor de prudențialitate aprobate de către acționar;
24. implementarea guvernanței corporative la nivelul fondului.

La întocmirea planului de administrare se va avea în vedere, cu precădere, o politică de creștere a valorii următorilor indicatori, cu fixarea unor obiective cuantificabile în acest sens:

* garanții în sold;
* garanții noi contractate (volum);
* active totale;
* rezultat financiar; acționarul se așteaptă să fie pozitiv, comparabil cu cel obtinut în perioada 2016-2019.

În vederea atingerii acestor obiective, Ministerul Finanțelor Publice declanșează procesul de selecție pentru 9 posturi de membru al Consiliului de administrație al F.N.G.C.I.M.M. S.A. – IFN, precum si ale celor 3 directori, în conformitate cu prevederile Ordonanței de Urgență a Guvernului nr. 109/2011 *privind guvernanța corporativă a intreprinderilor publice,* așa cum a fost aprobată, cu modificări, prin Legea nr. 111/2016.

Candidații pentru posturile de membru al consiliului de administrație și posturile de director F.N.G.C.I.M.M. S.A. – IFN S.A. trebuie să îndeplinească, fără a se limita, prevederile Legii nr. 93/2009 privind instituțiile financiare nebancare, cu modificările și completările ulterioare, **“*Art. 20. Conducătorii instituțiilor financiare nebancare trebuie să aibă reputație și experientă adecvate pentru exercitarea responsabilităților încredințate conform criteriilor stabilite de către Banca Națională a României.”***,art. 31 alin. (2) ***Conducătorii, administratorii şi membrii consiliului de supraveghere trebuie să dispună de bună reputaţie şi experienţă adecvată naturii, întinderii şi complexităţii activităţii instituţiei financiare nebancare şi responsabilităţilor încredinţate.”*** precum șiRegulamentului nr. 20 din 13.oct.2009, privind instituţiile financiare nebancare, cu modificările și completările ulterioare, ***“Art. 17. - Pentru îndeplinirea cerinţei privind experienţa profesională solicitantul trebuie să demonstreze că persoanele desemnate în calitate de conducători dispun de cunoştinţe teoretice şi practice adecvate cu privire la activităţile ce urmează a fi desfăşurate de instituţia financiară nebancară, precum şi de experienţă dobândită într-o funcţie de conducere. ”***

Consiliul de Administrație va urmări îndeaproape ca viziunea acționarului cu privire la rolul fondului în economia națională să fie transpusă în obiective măsurabile pe termen mediu, rolul consiliului fiind acela de a se asigura că aceste obiective vor fi rezultatul unor documente programatice de tipul planului de strategie și dezvoltare și a planului de administrare.

**9. Așteptări privind gestionarea riscurilor**

Acționarul, Statul român, prin MFP doreste ca în următorii patru ani, FNGCIMM S.A. să aibă în vedere consolidarea unui model de afacere în condiții de eficiență economică și financiară și într-un mod sustenabil, care să facă față provocărilor.

Rezultatele financiare ale fondului să fie în continuă creștere, dar și sustenabile pe termen mediu si lung, iar indicatorii de risc financiar să se situeze în parametrii de risc acceptați de mediul financiar-bancar.

Prin urmare, așteptările MFP sunt ca în permanență FNGCIMM S.A. să aibă în vedere dezvoltarea capacităților de identificare și prevenire a riscurilor, de orice natura, dar și de gestionare și minimizare a impactului când acestea se manifestă.

Totodată, cunoaşterea ameninţărilor – a riscurilor strategice, operaţionale, financiare şi de hazard, la care este expus fondul, trebuie să permită o ierarhizare a tratării acestora, în funcţie de eventualitatea materializării lor, de amploarea impactului asupra obiectivelor şi de costurile pe care le presupun măsurile menite a reduce şansele de apariţie sau de a limita efectele nedorite.

Fondul trebuie sa abordeze managementul riscurilor intr-un mod proactiv, prin identificarea şi tratarea pierderilor potenţiale înainte ca evenimentele generatoare să aibă loc, pregătirea in avans a soluţiilor operaţionale şi financiare specifice pentru a contracara eventualele pierderi şi pentru reducerea riscurilor la un nivel acceptabil, cu scaderea valorii totale a riscului actual și incadrarea in toleranța la risc, cerințele de prudențialitate.

Acționarul consideră că abordarea sistematică, structurată și actualizată a managementului riscurilor contribuie la eficientizarea proceselor, astfel, evitându-se impactul negativ al riscurilor asupra activității fondului și asupra rezultatelor sale economico-financiare.

Acționarii doresc ca administratorii companiei să acționeze în consens cu cerințele Codului Etic, și să respecte prevederile legale din domeniul Integrității și Guvernanței Corporative, în spiritul responsabilității și practicilor transparente de afaceri.

Sistemul de Management al Riscurilor reprezintă o șansă reală de creștere a performanțelor proceselor organizației, pentru atingerea obiectivelor, în condițiile folosirii judicioase a fondurilor, iar așteptările acționarilor sunt ca administratorii fondului să asigure resursele necesare menținerii și îmbunătățirii continue a eficacității acestuia, să gestioneze elementele care stabilesc condițiile și instrumentele necesare întăririi controlului managerial intern.

Așteptările acționarului, se îndreaptă cu precădere către:

- conformitatea totală a situației actuale din fond cu cerințele legislative incidente;

- promovarea și respectarea valorilor organizaționale (profesionalism, tradiție, dialog social, respect față de oameni și mediu, respect față de cultura organizațională, comunitate, istorie, etc).

În acest sens, Consiliul de administratie trebuie să identifice principalii indicatori de risc cu privire la activitatea Fondului și să îi monitorizeze permanent cu scopul de a reduce gradul de expunere al fondului la efectele unor riscuri inerente (economico-financiare, comerciale, juridice, operaționale, etc.)

**10. Politica de investiții**

Acționarul se așteaptă la realizarea unei politici de investiții adecvate, ținând cont de faptul că F.N.G.C.I.M.M. S.A. – IFN S.A. își desfășoară activitatea într-un mediu concurențial/competitiv. în acest sens, planul de investiții propus de autoritatea administrativă/executivă trebuie să ducă la îndeplinirea obiectivelor prevăzute în planul de administrare precum și a indicatorilor financiari și nefinanciari rezultați din planul de administrare.

Planul de investiții urmează să fie fundamentat pe baza unor studii de fezabilitate, care să asigure eficiența economică a acestor investiții, precum și potențialul câștig al acționarilor. Astfel, planul de investiții trebuie să aibă o valoare adaugată netă (VAN) pozitivă în condițiile unor presupuneri rezonabile cu privire la piață vizând viitoarele beneficii și viitorul cost al capitalului.

Organele de conducere ale F.N.G.C.I.M.M. S.A. – IFN S.A. vor ține seama în întocmirea planului de investiții și de necesitatea asigurării continuității politicii de investiții desfășurată de F.N.G.C.I.M.M. S.A. – IFN S.A. în anul 2020, care vizează obiective precum:

1. îmbunătățirea performanțelor sistemului informatic;
2. extinderea rețelei teritoriale;
3. continuarea procesului de schimbare a imaginii F.N.G.C.I.M.M. S.A. – IFN S.A.;
4. securitatea financiar-bancară.

11. Etică și integritate

Consiliul de administrație este responsabil și pentru stabilirea și revizuirea principiilor cadrului de administrare a activității și a valorilor corporative ale F.N.G.C.I.M.M. S.A. – IFN S.A., inclusiv a celor stabilite prin intermediul unui cod de etică și conduită.

Obligația adaptării codului de etică la prevederile OUG nr. 109 va reveni noului consiliu de administrație al F.N.G.C.I.M.M. S.A. – IFN S.A.

Codul de Etică definește idealurile, valorile si principiile pe care angajații le respectă și le aplică în activitatea desfășurată în cadrul F.N.G.C.I.M.M. S.A. – IFN S.A.. Codul de etică urmărește promovarea valorilor și principiilor etice în cadrul fondului în vederea creșterii calității serviciilor oferite și a protejării reputației și are un rol educativ, de reglementare și de impunere a valorilor promovate.

Codul de etică trebuie să reglementeze, printre altele, conflictul de interese și restricțiile post-angajare și să țină cont de prevederile Legii nr. 93/2009 privind instituțiile financiare nebancare, cu modificările și completările ulterioare, și a regulamentelor incidente, cum ar fi aceea că membrii organului de conducere trebuie să dispună în orice moment de bună reputație și integritate morală și să-și desfășoare activitatea în ( conformitate cu regulile unei practici financiar bancare prudente și sănătoase.

Totodată, consiliul de administrație al F.N.G.C.I.M.M. S.A. – IFN S.A. trebuie să asigure un cadru adecvat și eficace aferent controlului intern care să includă funcțiile de administrare a riscurilor, de conformitate și de audit intern, precum și un cadru corespunzător privind raportarea financiară și contabilitatea.

În acest sens, consiliul de administrație trebuie să dispună de un număr corespunzător de membri neexecutivi cu pregătirea profesională adecvată atribuțiilor pe linia controlului intern și participării în comitetele consultative formate din membri ai organului de conducere, în special în comitetul de audit și comitetul de nominalizare și remunerare.

În ceea ce privește cooperarea dintre consiliul de administrație și directori, fiecare membru al consiliului de administrație trebuie să-si exercite responsabilitățile cu onestitate, integritate și obiectivitate pentru a putea evalua și pune în discuție în mod eficient deciziile luate de către directori, atunci când este necesar, și pentru a controla și monitoriza în mod eficace procesul de luare a respectivelor decizii.

**12. Dezideratele autorității publice tutelare privind comunicarea cu organele de administrare și conducere ale F.N.G.C.I.M.M. S.A. – IFN S.A.**

Guvernul României este angajat să întărească, în continuare răspunderea organelor de conducere a întreprinderilor publice, îmbunătățind gestionarea fondurilor companiei și menționând clar așteptările guvernului, în calitate de reprezentant al acționarului-statul român. În acest sens este necesară îmbunătățirea comunicării cu organele de conducere ale F.N.G.C.I.M.M. S.A. – IFN S.A. în vederea susținerii și asigurării unei înțelegeri complete a direcțiilor, așteptărilor și responsabilităților guvernului, precum și alinierea evoluției Fondului la strategiile prioritare implementate de acesta.

Având în vedere faptul că nerealizarea planului de administrare poate afecta predictibilitatea politicii de dividende cuvenite acționarului-statul român și implicit așteptările Guvernului României de la performanța F.N.G.C.I.M.M. S.A. – IFN S.A., în contextul țintelor bugetare anuale, este necesară asigurarea unei comunicări adecvate de către organele de conducere a oricăror riscuri semnificative care pot afecta rezultatul financiar al F.N.G.C.I.M.M. S.A. – IFN S.A.

Astfel, în cazul apariției unor abateri semnificative în prognoza planului de administrare, Consiliul de administrație trebuie să informeze acționarul, în timp util, cu privire la riscurile care pot afecta performanța prognozată, propunând totodată și măsuri de atenuare a acestor riscuri și revizuirea planului de administrare, după caz.

Este de așteptat ca F.N.G.C.I.M.M. S.A. – IFN S.A. să raporteze trimestrial, semestrial și anual către autoritatea publică tutelară cu privire la realizarea indicatorilor de performanță din planul de administrare și contractele de mandat ale administratorilor. De asemenea, trebuie să transmită toate informațiile care țin de activitatea societății, necesare întocmirii de către autoritatea publică tutelară a raportului anual privitor la întreprinderile publice aflate în subordine, în conformitate cu prevederile art. 58 din OUG 109.

13. **Remunerația**

Sistemul de remunerare și stimulare a administratorilor și conducerii executive este de asemenea natură încât să ducă la creșterea valorii Întreprinderii Publice. Remunerația directorilor va fi rezonabilă în raport cu alte companii similare. De asemenea, se așteaptă ca propunerile de remunerații pentru conducerea executivă să fie fundamentate de către Comitetul de Nominalizare și Remunerare din cadrul consiliului și se așteptă la o legătură directă între performanța întreprinderii publice și remunerația acordată.

1. Concluzii.

Prezenta Scrisoare de așteptări stabilește performanțele așteptate de la organele de conducere ale F.N.G.C.I.M.M. S.A. – IFN S.A., precum și obiectivele politicii de acționariat, pentru o perioadă de 4 ani (perioada 2021-2024) și stă la baza întocmirii planului de administrare.

Planul de administrare, ca instrument de lucru al administratorilor și al directorilor, trebuie să acopere atribuțiile F.N.G.C.I.M.M. S.A. – IFN S.A. prevăzute prin legislația în vigoare, să integreze principiile și obiectivele stabilite prin prezenta Scrisoare de Așteptări și să furnizeze detalii cu privire la modalitatea de abordare a programelor/ măsurilor in vederea atingerii cerințelor din prezentul document.

Indicatorii de performanță financiari și nefinanciari rezultați din Planul de administrare vor fi supuși aprobării Adunării Generale a Acționarilor, după ce întâi vor fi negociați cu reprezentanții acestui organism. Odată aprobați, indicatorii de performanță financiari și nefinanciari constituie elemente față de care se determină componenta variabilă a remunerației pentru administratorii și directorii F.N.G.C.I.M.M. S.A. – IFN S.A. în acest sens, contractul de mandat, încheiat la data numirii administratorilor sau directorilor, va fi completat, prin act adițional, cu clauze privind determinarea și plata componentei variabile și cu indicatorii de performanță financiari și nefinanciari aprobați.